Сәламәтлек саклау министрлыгы Альбина Асылгәрәевага ник тест белән килмәүләрен аңлатты

	Татарстан Сәламәтлек саклау министрлыгы «Эфир» телеканалының алып баручысы Альбина Асылгәрәева янына ни өчен поликлиникадан тест белән килмәүләрен аңлатты. Ул яңа коронавирус йоктыручылар буенча куркыныч категориягә кермәгән. Бу хакта Татарстан Сәламәтлек саклау министрлыгы матбугат хезмәтендә сөйләделәр.	 «Коронавируска мәҗбүри тикшерелергә тиешле гражданнар категорияләре исемлеге Россия Федерациясенең баш санитария табибы карары белән билгеләнгән. Әлеге документ нигезендә тестны чит илдән тын юллары авырулары билгелеләре белән кайткан һәркемгә, инфекцияле коронавирус авыруы йоктыручылар белән элемтәгә кергән кешеләргә, „хастаханәдән тыш пневмония“ диагнозы булган пациентларга, шулай ук ОРВИ билгеләре булган 65 яшьтән өлкәнрәк кешеләргә узарга кирәк», — диделәр республика ведомствосында.  
	---	
Матбугат.ру

	№ --- | 22.05.2020	


